**Studimet e Integruara të Stomatologjisë**

**Departmenti i Teknikut dentar**

**Programi Mësimor i Lëndës**

|  |  |  |  |  |
| --- | --- | --- | --- | --- |
| **Lënda** | Stomatologjia Digjitale e Avansuar | | | |
| Lloji | Semestri | ECTS | Kodi |
| Zgjedhore | VI | 3 |  |
| **Ligjëruesi i lëndës** | Dr.Arber Prokshaj | | | |
| **Asistenti i lëndës** |  | | | |
| **Qëllimet dhe Objektivat** | Kjo lëndë ofron metodë efikase për kujdesin ndaj pacientëve dhe prezanton metodë inovative mbi edukimin dentar paraklinik dhe klinik.  Gjithashtu ofron një vështrim mbi ndihmën që ofron teknologjia dentare për diagnozë dhe trajtim të pacientëve me nevoja të ndryshme, nga stomatologjia restaurative te terapia me implante dhe më tej.  Për më shumë, ofron një çasje sistematike të mësimit për kyçjen e sistemeve digjitale të marrjes së masës dhe teknologjisë së CAD/CAM-it në laboratorët dhe klinikat stomatologjike.  Fokusi i kësaj lënde është diskutimi i përfitimeve dhe të metave të këtyre teknologjive dhe mënyra se si stomatologjia digjitale mund të praktikohet në klinikat dentare. | | | |
| **Rezultatet e pritshme** | Pas përfundimit të suksesshëm të kësaj lënde, studentët do të jenë të aftë të:   * Demonstrojnë procesin e marrjes së vendimit në përzgjedhjen e duhur të sistemit dhe mjeteve diagnostike për pacientin * Diskutojnë marrjen e masës së mundshme digjitale dhe tekonolgjitë e CAD/CAM-it * Kuptojnë se si dizajni i preparimit ndikon në procesin e prodhimit/gërryerjes * Punojnë restaurimet * Planifikojnë dhe dizajnojnë dhëmbë të vetëm përmes CAD/CAM * Kuptojnë materialet e mundshme për restaurimet e punuara në klinikë (chairside) * Demonstrojnë aftësitë në mbarëvajtjen e punës në mënyrë që të funksionalizojnë teknologjitë CAD/CAM në praktikë | | | |
| **Përmbajtja** | **Plani Javor – Ligjëratat** | | | **Java** |
| Përzgjedhja e materialeve në teknologjinë CAD-CAM. Indikacionet e përdorimit të tyre | | | 1 |
| Fabrikimi i restaurimeve dentare me anë të teknologjisë digjitale: pajisja për gdhendje, Printimi 3D, teknologjia DMLS (Direct Metal Laser Sintering) | | | 2 |
| Njohja me sistemin CEREC dhe inLab | | | 3 |
| Editimi i modeleve digjitale, dizajnimi i lugëve individuale dhe splinteve okluzale | | | 4 |
| Përpunimi i restaurimeve - Ecuria gjatë fazave të ndryshme të punës | | | 5 |
| Restaurimet protetikore mobile – Proteza totale | | | 6 |
| Restaurimet protetikore mobile – Proteza parciale | | | **7** |
| Restaurimet protetikore fikse – kunorat dhe urat. Punimet me anatomi të plotë dhe të pjesshme | | | 8 |
| Dizajnimi i kunorave teleskopike | | | 9 |
| Restaurimet e pjesshme: inlejet dhe onlejet | | | 10 |
| Restaurimet mbi implante dentare | | | 11 |
| Guidat kirurgjikale në implantologji dhe parodontologji | | | 12 |
| Stomatologjia digjitale në ortopedinë e nofullave | | | 13 |
| **Provimi përfundimtar** | | | **14** |
| **Plani Javor – Ushtrimet laboratorike** | | | **Java** |
| Përzgjedhja e materialeve në teknologjinë CAD-CAM dhe Indikacionet | | | 1 |
| Përshtatja e sistemit dhe konfigurimi | | | 2 |
| Faza e administrimit | | | 3 |
| Faza e skanimit. Skanimi intraoral dhe skanimi ekstraoral i modeleve | | | 4 |
| Faza e modelit punues | | | 5 |
| Dizajni i restaurimit dhe Prodhimi | | | 6 |
| Funksione plotësuese: guida kirurgjike, smile design dhe artikulatori virtual | | | 7 |
| Studim rastesh dhe zgjidhja e tyre | | | 8 |
| Zotërimi i restaurimeve me dhëmbë të vetëm | | | 9 |
| Dizajni i kunorës dhe urës protetikore me anatomi të pjesshme | | | 10 |
| Dizajni i kunorës dhe urës protetikore me anatomi të plotë | | | 11 |
| Restaurimet mbi implante | | | 12 |
| Stomatologjia digjitale në ortopedinë e nofullave | | | 13 |
| **Provimi përfundimtar** | | | **14** |
| **Metodat e mësimdhënies** | **Aktiviteti mësimor** | | | **Pesha (%)** |
| Ligjërata | | | 15.5 % |
| Ushtrime Laboratorike | | | 84.5 % |
|  | | |  |
|  | | |  |
| **Totali** | | | **100.0 %** |
| **Metodat e vlerësimit** | **Mënyrat e vlerësimit** | | | **Pesha (%)** |
| 1. Vlerësimi Laboratorik | | |  |
| 1.1. Vlerësimi i sesioneve laboratorike javore  (forma për vlerësimin e sesioneve laboratorike javore) 20 % | | | 12 % |
| 1.2. Vlerësimi praktik 80 % | | | 48 % |
| **Vlerësimi i Përgjithshëm Praktik 100 %** | | | **60 %** |
| 1. Vlerësimi Teorik | | |  |
| Pjesëmarrja dhe aktiviteti në ligjërata 15 % | | | 6 % |
| Prezantimi i Seminarit 15 % | | | 6 % |
| Testi Përfundimtarë 70 % | | | 28 % |
|  | | |  |
| **Vlerësimi i Përgjithshëm Teorik 100 %** | | | **40 %** |
| **Vlerësimi Përfundimtar për Lëndën** | | | **100%** |
| **Burimet dhe mjetet e konretizimit** | **Mjetet** | | |  |
| 1. Klasë | | | 1 |
| 1. Kompjuter dhe projektor | | | 1 |
| 1. Laboratori | | | 1 |
| 1. Librat dhe materiali tjetër mbështetës | | | 1 |
| **ECTS Ngarkesa** | **Lloji i aktivitetit** | |  |  |
| 1. Ligjërata | | 14 h | 15.55 % |
| 1. Ushtrime laboratorike | | 42 h | 46.67 % |
| 1. Mësimi individual | | 34 h | 37.78 % |
|  | |  |  |
| **Totali** | | **90 h** | **100.0 %** |
| **Literatura** | 1. Clinical Applications of Digital Dental Technology. Radi Masri, Carl Driscoll. WILEY Blackwell 2015 2. DIGITAL RESTORATIVE DENTISTRY. Faleh Tamimi and Hiroshi Hirayama. Springer 2019 3. FUNDAMENTALS OF CAD/CAM DENTISTRY. Jonathan L.Ferencz and Nelson R.F.A Silva. American College of Prosthodontists 2018 | | | |
| **Kontakti** |  | | | |

**Parakushtet për lëndën**

Kjo lëndë nuk ka parakushte.

**Vlerësimi i Kompetencës**

Që klasa të arrijë një nivel Master të të mësuarit, studentët duhet të përgatiten duke e lexuar materialin e dhënë, të plotësojnë të gjitha detyrat e caktuara për secilën klasë. Studentët do të vlerësohen për pjesëmarrjes si:

* Pjesëmarrje e plotë në aktivitetet e klasës dhe në punën në grup .
* Pjesëmarrja në diskutimet në klasë (pa dominuar bisedën).
* Demonstrimi i të kuptuarit të përmbajtjes së materialit të lexuar.
* Ofrimi i mendimit kritik për materien e lëndës.
* Shtimi i ideve në diskutimin në klasë.
* Duke ndihmuar të tjerët të sqarojnë një ide.
* Mbështetja e të tjerëve ndërsa ata ndajnë idetë e tyre dhe flasin në klasë.
* Ngritja e ideve dhe pyetjeve të reja.
* Mbërritja në kohë dhe qëndrimi gjatë gjithë orës së mësimit.

**Politika e pjesëmarrjes**

Studentët pritet të ndjekin të gjitha ligjëratat dhe ushtrimet. Rëndësia e frekuentimit në klasë reflektohet në përqindjen e notës që lidhet me pjesëmarrjen. Ju nuk mund të merrni nota pjesëmarrjeje nëse nuk jeni në klasë. Nëse keni një urgjencë dhe nuk mund të merrni pjesë në klasë, ju lutem më dërgoni e-mail paraprakisht për të më njoftuar. Klasa do të fillojë në kohë për të respektuar angazhimin e të gjithëve. Nëse jeni vonë, ju lutemi hyni në klasë të qetë. Notat e pjesëmarrjes do të zbriten për vonesë.

**Studentët duhet të jenë prezent në së paku 80% të ushtrimeve.**

**Rregullore Mësimore**

**Pjesëmarrja në mësim**

Departamenti i **Stomatologji restorative 1** merr përgjegjësinë e trajnimit të teknikëve të ardhshëm dentar në standardet më të larta. Një nga këto standarde është marrja e përgjegjësisë për veprimet personale. Nëse një student mungon nga mësimi veçanërisht në një sesion laboratorik, studenti i ka humbur ato udhëzimeve laboratorike përgjithmonë. Ato, asnjëherë nuk mund të përsëriten. Kur një student vonohet në mësim, i gjithë mësimi ndërpritet. Ndërprerje të tilla nuk do të tolerohen. Studentët kanë një përgjegjësi dhe një kontratë për të qëndruar në klasë gjatë gjithë kohëzgjatjes së sesioneve laboratorike, për çdo ditë. Studentët që largohen nga sesionet laboratorike para kohe, edhe nëse largohen me leje, shkaktojnë probleme disiplinore për departamentin që nuk do të tolerohet.

Ju bëtë një kontratë me UBT-të për të qenë në klasë dhe të vëmendshëm gjatë gjithë procesit mësimor. Çdo student duhet të jetë në çdo sesion, çdo ditë që është planifikuar, gjatë gjithë semestrit. Të gjitha sesionet mësimore fillojnë në kohën e tyre të përcaktuar në orarin e mësimit.

Të gjitha sesionet fillojnë dhe përfundojnë në kohën e tyre të përcaktuar në orarin e mësimit. Çdo student që largohet para kohe nga sesioni mësimor do të llogaritet se mungon.

**Pajisjet elektronike**

Është shpërqëndruese për të gjithë në klasë kur telefonat mobil cingërrojnë gjatë orës së mësimit. Kjo është edhe më e keqe nëse ndodhë gjatë një testi ose kuizi. Meqenëse kjo është një klasë dhe jo një dhomë për të dëgjuar ose/dhe për të parë pajisje elektronike si telefonat inteligjent, laptop personalë dhe/ose pajisje të tjera elektronike, ato nuk do të lejohen.

Klasa, laboratori dhe klinika dentare do të jenë një zonë pa telefona mobil. Nëse duhet të sillni një telefon mobil në klasë, ai duhet të fiket ose të formatohet në vibrim. Është shpërqëndruese për një klasë që studentët vazhdimisht t’i përgjigjen telefonave mobil gjatë orës së mësimit. Nëse absolutisht duhet t’i përgjigjeni thirrjes, dilni nga klasa. Një student, i cili pranon thirrje gjatë orës së mësimit do t'i kërkohet të largohet nga mësimi. Pajisjet e dëgjimit nuk do të lejohen në klasë për asnjë arsye.

**Testet dhe kuizet**

Testet dhe kuizet zakonisht caktohen në fillim të mësimit. Testet dhe kuizet janë një nga mënyrat që mësimdhënësit masin dijen e një studenti. Mospjesëmarrja në teste ose kuize ndërhyn në këtë proces. Ky departament nuk i shpërblen studentët që nuk marrin pjesë në teste ose kuizet e tyre në kohë; andaj, mësimdhënësi nuk mund të lejojë studentët të bëjnë teste ose kuize pas afatit.

Testet dhe kuizet duhet të bëhen nga secili student, çdo student i cili kërkon ndihmë ose ndihmon studentët tjetë gjatë një testi ose kuizi, do të largohen nga testimi dhe do të vlerësohen me zero për atë test apo kuiz. Është përgjegjësi e studentit që të përgatitet për teste dhe kuize në çdo kohë. Është përgjegjësi e studentit të dijë se kur ka teste ose kuize që duhet të marrë pjesë.

**Seminaret dhe projektet**

Seminaret dhe projektet duhet të bëhen në kohën e studentit jo gjatë orës së mësimit.

Asnjëherë mos lejoni që një student tjetër të kopjoj seminaret dhe projektet tuaja.

Asnjëherë mos kopjoni seminaret dhe projektet e një studenti tjetër.

**Datat e dorëzimit të punimeve**

Një gjë që të gjithë teknikët dentar duhet të mësojnë është të jenë me kohë në punë. Arsyetimet nuk e bëjnë mjekun ose pacientin të ndjehet më mirë për kohën e tyre të humbur. Për të gjitha detyrat e punës në laborator, jepet një kohë e mjaftueshme për t’u përfunduar. E gjithë puna në laborator duhet të realizohet në kohën e përcaktuar nga mësimdhënësi. **Asnjë vonesë në realizimin e punimeve nuk do të pranohet.**

**Kodi i veshjes**

Teknikët dentar duhet të vishen siç duhet. Çdo student që nuk vishet siç duhet gjatë orarit mësimor nuk do të lejohet të marrë pjesë në aktivitetet laboratorike. Flokët e gjata duhet të jenë të lidhura dhe larg nga fytyra për arsye sigurie. Këmishat dhe bluzat me mëngë të gjata duhet të përvilen për siguri.

Kravatat ose shamitë duhet të futen brenda mantilit laboratorik për arsye sigurie. Një mantil laboratorik i bardhë me mëngë të gjata është i përshtatshëm për një student.

Këpucët me gishtërinjë që shihen ose sandalet nuk janë këpucë të përshtatshme për laboratoret dentare. Për sigurinë e personelit të UBT-së, pacientët, studentët, anëtarët e familjes dhe komunitetin, ne kërkojmë që i gjithë personeli në seancat laboratorike të veshin pantallona të gjata.

**Sjellja**

Studentët në Kolegjin UBT duhet të mësojnë të punojnë në grupe, pavarësisht përbërjes së grupit. Toleranca, mirësjellja, respekti dhe një mjedis i qetë kërkohet në klasë.

Të gjithë studentët pritet të jenë të respektueshëm ndaj studentëve të tjerë dhe ndaj mësimdhënësit gjatë orës së mësimit dhe në trajtimin e çështjeve të klasës. Sjellja mosrespektuese do të ndikojë në notën tuaj të pjesëmarrjes. Shembuj të sjelljes me respekt në klasë përfshijnë, por nuk kufizohen në:

* Dëgjimi i njëri-tjetrit dhe shkëmbimi i ideve.
* Mbërritja dhe largimi sipas orarit të klasës, përveç rasteve kur ka urgjencë.
* Fikni zilen e celularit dhe nuk merrni telefonata në klasë.
* Flisni në mënyrë që të tjerët të dëgjojnë dhe kuptojnë atë që po thoni.
* Angazhimi në diskutimin në klasë (shmangia e bisedave anësore gjatë klasës dhe dominimi i diskutimit në klasë).
* Të dëgjuarit (jo duke folur) kur mësuesi ose studentët e tjerë po i drejtohen klasës.
* Puna në bashkëpunim me një grup të caktuar ose të përzgjedhur.
* Përfundimi i punës së klasës në kohë.
* Përqendrimi në temat e klasës dhe jo në çështje personale apo punë që nuk kanë lidhje me klasën.
* Shikimi i kompjuterit dhe/ose celularit tuaj vetëm kur lidhet me punën në klasë.
* Ngritja e pyetjeve kur mungon sqarimi për punën në klasë.

**Pandershmëria Akademike**

Shkeljet e Integritetit Akademik përfshijnë, por nuk kufizohen, në veprimet e mëposhtme:

* Mashtrimi në provim.
* Plagjiatura.
* Të punoni së bashku në një detyrë individuale, seminar ose projekt kur mësimdhënësi në mënyrë specifike e ka ndaluar këtë.
* Dorëzimi i të njëjtit punim tek më shumë se një mësimdhënës ose lejimi i një individi tjetër të marrë identitetin e tij me qëllim të përmirësimit të notës.

**Vlerësimi i sesioneve javore klinike**

Në fund të çdo sesioni laboratorik, personeli akademik do të vlerësojë studentin duke përdorur vlerësimin e sesioneve javore laboratorike. Ky vlerësim i lejon personelit akademik të vlerësojë studentin në fushat e profesionalizmit, menaxhimit të punë në laborator dhe performancës në nivelin e pritshëm drejt arritshmërisë së kompetencës.

Çdo sesion laboratorik vlerësohet si “i kënaqshëm” ose “ka nevojë për përmirësim”. Çdo vlerësim si i kënaqshëm nënkupton performancën e pranueshme në të tre kategoritë. Çdo vlerësim si ka nevojë për përmirësim nënkupton një performancë të pa pranueshme për atë sesion në cilëndo prej fushave të vlerësuara.

Për të përfunduar me sukses vlerësimin laboratorik në **Stomatologji restorative 1,** një student duhet të ketë një mesatare të përgjithshme prej 80% të vlerësimeve të kënaqshme të sesioneve. Për shembull, nëse një lëndë ka 15 sesione vlerësimi në një semestër, së paku 12 duhet të jenë të kënaqshme. Nëse një student vlerësohet nën nivelin 80%, atëherë studenti këshillohet për hapat e nevojshme për të përmirësuar mangësitë e tyre. Nëse vlerësimi i përgjithshëm i studentit bie nën 60%, atëherë studenti konsiderohet si i dështuar dhe duhet përsëritur lëndën.

Sistemi i vlerësimit mat nivelin e arritshmërisë së studentit për secilën sesion laboratorik. Të gjitha sesionet laboratorike vlerësohen, dhe kanë peshë të njëjtë në vlerësimin e përgjithshëm. Në mënyrë që sesioni laboaratorik të shënohet si "i kënaqshëm", studenti duhet të kryejë në nivelin e kënaqshëm secilën kategori. Për të pasur një kategori të kënaqshme, studenti nuk mund të ketë më shumë se një fushë të shënuar si "ka nevojë për përmirësim".

|  |  |  |
| --- | --- | --- |
| **Vlerësimi i sesioneve javore laboratorike** | | |
| **Profesionalizmi** | **I kënaqshëm** | **Ka nevojë për përmirësim** |
| Veshja profesionale |  |  |
| Pranon dhe vepron me konstruktivitet në këshilla |  |  |
| Trajton të tjerët me mirësjellje |  |  |
| Ka sjellje etike |  |  |
| Vlerësimi i Profesionalizmit |  |  |
| **Menaxhimi i punës në laborator** | **I kënaqshëm** | **Ka nevojë për përmirësim** |
| Prezantimi i punimit |  |  |
| Protokolli i kontrollës së infeksionit |  |  |
| Gatishmëria |  |  |
|  |  |  |
| Vlerësimi i Menaxhimit të punës |  |  |
| **Performansa** | **I kënaqshëm** | **Ka nevojë për përmirësim** |
| Menaxhimi i kohës |  |  |
| Dokumentimi i punimit laboratorik |  |  |
| Vetvlerësimi |  |  |
| Të menduarit kritik |  |  |
| Demonstron pavarësi |  |  |
| Shkathtësitë në nivel me fazën e zhvillimit |  |  |
| Vlerësimi i Performancës |  |  |
| **Vlerësimi i sesioneve javore laboratorike** |  |  |